stanford-oval/wikipedia huggingface dataset:
Teemu Brunila
Tekijänä kappaleissa

| Artisti | Kappale | Albumi | Vuosi |
| --- | --- | --- | --- |
| DJ Slow | "(I’m Over You) Pablo" | This Is Now | 2004 |
| Rajaton | "Lunta" | Kevät | 2005 |
| Anna Abreu | "End of Love" | Anna Abreu | 2007 |
| Jenni Vartiainen | "Ihmisten edessä" | Ihmisten edessä | 2007 |
| Katri Ylander | "Välitunnilla" | Kaikki nämä sanat | 2007 |
| Pete Parkkonen | "Things That Remind Me of You" | First Album | 2009 |
| Johanna Kurkela | "Ainutlaatuinen" | Hyvästi, Dolores Haze | 2010 |
| JLS | "Last Song (Outta This World)" | (single) | 2010 |
| Pixie Lott | "Catching Snowflakes" | Turn It Up: Louder | 2010 |
| Jenni Vartiainen | "Duran Duran" | Seili | 2010 |
| Jenni Vartiainen | "Halvalla" | Seili | 2010 |
| Jenni Vartiainen | "Nettiin" | Seili | 2010 |
| JLS | "Innocence (Jukebox)" | (single) | 2011 |
| Trey Songz | "Never Again" | Chapter V | 2012 |
| Sub Focus | "Twilight" | Torus | 2013 |
| Sunrise Avenue | "Lifesaver" | (single) | 2013 |
| Jetta | "Feels Like Coming Home" | (single) | 2013 |
| Jenni Vartiainen | "Selvästi päihtynyt" | Terra | 2013 |
| Jenni Vartiainen | "Kaukaa" | Terra | 2013 |
| Jenni Vartiainen | "Tyttövuodet" | Terra | 2013 |
| Jenni Vartiainen | "Tule meille jouluksi" | Terra | 2013 |
| David Guetta | "I’ll Keep Loving You" | Listen | 2014 |
| Flo Rida | "That’s What I Like" | My House | 2014 |
| Flo Rida | "Here It Is" | My House | 2014 |
| MK | "Bring Me Back To Life feat. Milly Pye" | (single) | 2015 |
| JVG | "Tarkenee" | (single) | 2015 |
| MIKA | "Porcelain" | No Place In Heaven | 2015 |
| JVG | "Paluu tulevaisuuteen" | (single) | 2015 |
| JVG | "Hehkuu" | (single) | 2016 |
| Benjamin Carlisle | "Love Me Like This" | (single) | 2016 |
| JP Cooper | "Party" | (single) | 2016 |
| Milly Pye | "Too Many People" | (single) | 2016 |
| Sam Feldt & Deepend ft. Teemu | "Runaways" | (single) | 2016 |
| JP Cooper | "September Song" | (single) | 2016 |
| JP Cooper | "In The Silence" | (single) | 2016 |
| JP Cooper | "Birthday" | (Song from Billboard 200 Albums Chart No. 1, Fifty Shades Darker Original Motion Picture Soundtrack) | 2017 |
| Icarus | "King Kong" | (single) | 2017 |
| Deorro | "Turn Back Time" | (single) | 2017 |
| JVG | "Älä jätä roikkuu" | Popkorni | 2017 |
| JVG | "Frisbee" | (single) | 2019 |
| Kylie Minogue | "Magic" | Disco | 2020 |
| Kylie Minogue | "Miss a Thing" | Disco | 2020 |
| Kylie Minogue | "Real Groove" | Disco | 2020 |
| Kylie Minogue | "Till You Love Somebody" | Disco (Deluxe) | 2020 |
| Jason Derulo | "Take You Dancing" | (single) | 2020 |
Serotoniini

| Serotoniini |
| --- | --- |


Tunnisteet
IUPAC-nimi:  3-(2-aminoetyyli)-1H-indol-5-oli
CAS-numero:  50-67-9
PubChem CID:  5202
SMILES:  C1=CC2=C(C=C1O)C(=CN2)CCN
Ominaisuudet
Molekyylikaava:  C10H12N2O
Moolimassa:  176,251 g/mol
Sulamispiste:  121–122 °C
Serotoniini eli 5-hydroksi-tryptamiini (5-HT) on kudoshormoni sekä aivojen välittäjäaine. Sen toiminta keskushermostossa vaikuttaa muun muassa mielialaan, vireystilaan, aggressiivisuuteen ja ruokahaluun. Muualla elimistössä serotoniini supistaa verisuonia sekä osallistuu verenpaineen säätelyyn ja ruoansulatuskanavan toimintaan.
Elimistössä osa hermosoluista ja suoliston soluista valmistavat serotoniinia tryptofaanista, joka on yksi välttämättömistä aminohapoista. Suurin osa aivojen tarvitsemasta serotoniinista tuotetaan suolistossa. Auringonvalon on havaittu lisäävän elimistön serotoniinin tuotantoa ja kuljetusta siten, että elimistön serotoniinipitoisuudet ovat korkeimmillaan loppukesällä ja syksyllä ja matalimmillaan keväällä..
Veressä serotoniini kulkeutuu verihiutaleissa, albumiiniproteiiniin sitoutuneena sekä pienissä määrin sellaisenaan sitoutumatta muihin molekyyleihin.
Serotoniinitoimintaan vaikuttavia lääkkeitä ovat
triptaanit, joita käytetään migreenin hoitoon
setronit, joita käytetään pahoinvointilääkkeinä
monet psyykenlääkkeet kuten serotoniinin takaisinoton estäjät eli SSRI-lääkkeet
Yleistä

Serotoniini vaikuttaa mielialaan, ja sen vajaus voi ilmetä alakulona, apatiana, masennuksena ja kroonisena väsymyksenä. Serotoniinin puute voi aiheuttaa myös impulsiivista ja väkivaltaista käytöstä. Koska serotoniini on pimeähormoni melatoniinin esiaste, sen puute vaikuttaa jossain määrin myös nukkumiseen. Serotoniini säätelee ihmisen ruoka- ja seksihaluja: serotoniinin puute voi aiheuttaa ruokahalun ja makeanhimon lisääntymistä. Elimistön liika serotoniinipitoisuus vähentää puolestaan seksuaalista halukkuutta ja kykyä seksuaaliseen nautintoon.
Kemialliselta rakenteeltaan serotoniini on tryptamiini kuten monet psykotrooppiset aineet (psilosybiini ja DMT). Tryptofaani (C11H12N2O2) on serotoniinin esiaste. Serotoniini toimii aivojen käpylisäkkeessä melatoniinin (C13H16N2O2) synteesin lähtöaineena. 5-Hydroksi-indolyyliasetaatti on serotoniinin pääasiallinen aineenvaihduntatuote.
Ihmisen herkkyys voimakkaille kipuärsykkeille on kääntäen verrannollinen aivojen serotoniinipitoisuudelle. Kannerin syndroomaisilla lapsilla tavataan yleensä hyvin korkeita veren seerumin serotoniinipitoisuuksia, joiden on havaittu korreloivan autististen piirteiden voimakkuuden kanssa.
Serotoniinin määrään voidaan vaikuttaa erilaisilla lääkkeillä, kuten serotoniinin takaisinoton estäjillä (SSRI-lääkkeet) tai MAO-inhibiittoreilla. Edelliset toimivat estämällä serotoniinin takaisinottoa synapsiraosta lähettävään neuroniin sitoutumalla kuljetusproteiiniin, kun taas jälkimmäiset estävät presynaptisessa hermopäätteessä serotoniinin metaboliaa katalysoivan entsyymin (MAO-A) toimintaa. Metabolian estyminen lisää vapaan serotoniinin pitoisuutta, josta seuraa myös kokonaispitoisuuden kasvaminen.
Myös lisäravinteena myytävä ilman reseptiä saatava 5-HTP lisää serotoniinin määrää.
95 prosenttia elimistön serotoniinista valmistuu suolistossa.
Serotoniinireseptorit

Serotoniinireseptoreita eli 5-HT-reseptoreita on seitsemää tyyppiä, 5-HT1–7, jotka jakautuvat edelleen lukuisiin alatyyppeihin. Lukuun ottamatta 5-HT3-reseptoria, joka on ligandiporttinen Na+ ja K+ -kationikanava, kaikki muut serotoniinireseptorit ovat G-proteiinikytkentäisiä reseptoreja, jotka aktivoivat toisiolähettejä hermosolun sisällä, jotta viesti välittyy eteenpäin.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Serotoniini
Jukka Ruukki: Syö aivosi virkeiksi (Tiede-lehdessä 1/2000) (Arkistoitu – Internet Archive)
PubChem: Serotonin (englanniksi)
Human Metabolome Database: Serotonin (englanniksi)
KEGG: Serotonin (englanniksi)
ChemBlink: Serotonin (englanniksi)
Liber Herbarum II: Serotoniinia sisältäviä kasveja
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
PEC Zwolle

PEC Zwolle on alankomaalainen, Zwollessa perustettu jalkapallojoukkue, joka pelaa Eredivisiessä, Alankomaiden korkeimmalla sarjatasolla. Seura perustettiin 1910 nimellä PEC ja nimettiin konkurssin jälkeen vuonna 1990 FC Zwolleksi. Uudelleen seura nimettiin PEC Zwolleksi 2014. Kausi 2019–2020 oli Zwollen 20. Eredivisie-kausi. Se saavutti liigassa kahdeksannen sijan vuosina 1979 ja 2016 sekä kuudennen sijan vuonna 2015. Zwolle voitti Alankomaiden cupin mestaruuden keväällä 2014. Seura oli pelannut finaalissa kahdesti aiemmin, 1928 ja 1977, häviten molemmilla kerroilla.
Historia > Esittely

FC Zwolle perustettiin 12. kesäkuuta 1910 nimellä PEC, mikä muodostuu sanoista PH EDN Combinatie (PH EDN Yhdistys). Seura muodostui fuusiona Prins Hendrik’stä (1. huhtikuuta 1906, Prinssi Henry) ja Ende Desespereet Nimmer’stä (1904; Ja ei koskaan epätoivoinen). FC Zwolle on ollut ammattimainen jalkapalloseura 23. helmikuuta 1955 lähtien. Seuran nimi vaihdettiin PEC Zwolle’ksi 1971 ja PEC Zwolle ’82’ksi 1982.
Historia > PEC

PEC oli yksi Zwollen kolmesta parhaasta jalkapalloseurasta yhdessä ZAC’n (perustettu 1893) ja Zwolsche Boys’n (1918) kanssa. ZAC yhdistettiin paikalliseen korkeampaan sosiaaliluokkaan, Zwolsche Boys yhdistettiin työläisluokkaan, kun taas PEC oli seura paikalliselle keskiluokalle. Näiden kolmen seuran välillä oli huomattava kilpailu, erityisesti Zwolsche Boys’in ja PEC’n välillä. Stadionit eivät pelkästään sijainneet kävelymatkan päässä toisistaan; seurat kohtasivat toisensa säännöllisesti liigaotteluissa.
Historia > PEC Zwolle

Huolimatta tästä kilpailutilanteesta PEC ja Zwolsche Boys yhdistyivät 1969 ja ottivat nimekseen PEC. Vuonna 1971 siitä tuli PEC Zwolle, yrityksenä edistää Zwollen kaupungin imagoa. Vuonna 1977 PEC Zwolle ylsi KNVB Cupin finaaleihin, häviten FC Twentelle jatkoajalla ja menettäen nousun Eredivisie’en yhdellä pisteellä. Vuonna 1978 seura voitti Hollannin 1. divisioonan ja nousi Eredivisie’en ensimmäistä kertaa historiansa aikana. Ensimmäisellä kaudellaan Eredivisiessä seura sijoittui kahdeksanneksi, joka on Zwollen korkein sijoitus. Seuran vaikuttavin tulos tuolla kaudella oli 0-1 voitto PSV Eindhovenista. Joukkueella oli lahjakas pelaajaryhmä, jota edusti esimerkiksiRinus Israel. Raha pelaajahankintoihin tuli Slavenburgse Bank’lta, jota johti FC Zwolle’n puheenjohtaja Jan Willem van der Wal. Vuoteen 1982 mennessä seura oli rakennettu kuuden miljoonan velalla ja oli konkurssin partaalla.
Historia > PEC Zwolle '82

Todellinen omaisuuden kehittäjä Marten Eibrink otti vallan FC Zwollesta vuonna 1982. Hän onnistui pääsemään eroon velasta ja uudelleenrakentaa seura, josta esimerkkinä oli nimen vaihtaminen PEC Zwolle ’82:ksi. Hän myös järjesti seuran stadionin remontin ja päätti nimetä stadionin pääkatsomon Johan Cruijff -katsomoksi, koska Johan Cruijff oli pelannut viimeisen virallisen ottelunsa PEC Zwolle ’82:sta vastaan 13. toukokuuta 1984. Eibrink toi legendaarisia pelaajia seuraan, kuten esimerkiksi Piet Schrijversin, Johnny Repin ja Cees van Kootenin. Seura onnistui elpymisessä, mutta se jäi lyhytaikaiseksi. Vuonna 1985 PEC Zwolle ’82 putosi Hollannin 1. divisioonaan. Heidän onnistui kuitenkin palata takaisin yhden kauden sijoituttuaan sarjassa toiseksi. Tätä joukkuetta johti valmentaja Co Adriaanse. Kuitenkin Eibrink kasvatti jatkuvasti tyytymättömyyttä sponsoreissa ja paikallisissa viranomaisissa väittämällä heidän rakastavan seuraa vähemmän kuin hän rakasti ja hän jätti seuran 1988. Huolimatta lupaavasta alusta kaudella 1988–1989, PEC päätyi 16. sijalle, mikä tarkoitti tippumista alemmalle sarjatasolle. Taloudellinen kriisi paheni ja sponsorit kieltäytyivät sijoittamasta seuraan enää jatkossa. Pelaajien palkkoja ei voitu maksaa ja Slavenburgse Bank’in velka, jota johtokunta oli valvonut noin 10 vuoden ajan, tuli esille. Tämä johti seuran konkurssiin maaliskuussa 1990.
Historia > FC Zwolle

Konkurssin jälkeen päätettiin, että seuran pitää katkaista kaikki siteet ongelmalliseen talouteen ja aloitettava uudelleen. Uudeksi nimeksi tuli FC Zwolle ja lisäksi se sai uuden organisaatiorakenteen, uudet sponsorit, uudet värit (sinivalkoiset paidat ja valkoiset shortsit vihreävalkoisten paitojen ja mustien shortsien tilalle) ja uuden johdon. Uuden seuran ensimmäinen vuosi oli hankala, mutta 1992–1993 jälkeen uusi joukkue, joka koostui lahjakkuuksista, kuten esimerkiksi Jaap Stam, Bert Konterman, Johan Hansma ja Henri van der Vegt, pelasi hyvää ja menestyksekästä jalkapalloa. Kaudella 1992–1993 FC Zwolle jäi täpärästi noususta Eredivisie’en. KNVB Cupissa FC Zwolle pääsi neljännesvälieriin, häviten Feyenoordille rangaistuspotkukilpailussa.
Usean epäonnistuneen play off -yrityksen jälkeen FC Zwolle onnistui vihdoinkin varmistamaan paluun Eredivisie’en voittamalla 1. divisioonan vuonna 2002. Eredivisie-kaudella 2002–2003 seura jäi 16. sijalle ja välttäen kuitenkin putoamisen play offseissa. Seuraavalla kaudella Zwolle aloitti surkasti saavuttaen ainoastaan seitsemän pistettä kauden puoleenväliin mennessä. Zwolle kuitenkin kiri voittaen esimerkiksi SC Heerenveenin ja AZ Alkmaarin päätyen 16. sijalle ennen kauden viimeistä ottelua. Siinä Zwolle hävisi Feyenoordille 7-1, kun taas kilpailijat Vitesse ja RBC Roosendaal voittivat omat ottelunsa pudottaen Zwollen sarjan viimeiseksi.
Kauden 2004–2005 alussa FC Zwollea oli kaavailtu yhdeksi 1. divisioonan suosikeiksi, yhdessä Sparta Rotterdamin kanssa.  Heracles Almelo kuitenkin voitti sarjan FC Zwollen jäädessä neljänneksi. Näin se päätyi pelaamaan karsintasarjan ykkösdivisioonan toiseksi ja kuudenneksi sijoittuneita joukkueita Spartaa ja Helmond Sportia sekä Eredivisien 17. sijoittunutta joukkuetta De Graafschapia vastaan. Zwolle kuitenkin jäi sarjan viimeiseksi
Kausi 2005–2006 alkoi hyvin FC Zwollen taistellessa sarjan kärjessä ensimmäisinä kuukausina. Kuitenkin tulos heikkeni marraskuussa ja joulukuussa. Vihaiset kannattajat uhkasivat valmentaja Hennie Spijkermania Excelsiorille kärsityn 0-5 kotitappion jälkeen ja Spijkerman erosikin muutamaa päivää myöhemmin. Seuran puheenjohtaja ilmoitti koventavansa otteitaan asianomaisten kannattajien suhteen ja sanoi joidenkin saaneen jo 9 vuoden porttikiellon stadionille. Spijkermanin seuraaja Harry Sinkgraven päätti kauden johdattamalla klubin karsintapeleihin, joissa Eredivisien Willem II osoittautui kuitenkinliian vahvaksi.
Entinen Feyenoordin ja Ajaxin pelaaja Jan Everse, joka oli toiminut seurassa jo vuosina 1996–1999, tuli uudeksi valmentajaksi kesällä 2006.
FC Zwolle Eredivisiessä

| 0 | 1 | 2 | 3 |
| --- | --- | --- | --- |
| Kausi | Sijoitus | Pistemäärä | Otteluiden lukumäärä |
| 1978–1979 | 8. | 32 | 34 |
| 1979–1980 | 14. | 27 | 34 |
| 1980–1981 | 9. | 30 | 34 |
| 1981–1982 | 15. | 26 | 34 |
| 1982–1983 | 13. | 27 | 34 |
| 1983–1984 | 14. | 29 | 34 |
| 1984–1985 | 18. | 17 | 34 (putosi) |
| 1986–1987 | 11. | 31 | 34 |
| 1987–1988 | 13. | 29 | 34 |
| 1988–1989 | 16. | 25 | 34 (putosi) |
| 2002–2003 | 16. | 32 | 34 |
| 2003–2004 | 18. | 26 | 34 (putosi) |
| 2012–2013 | 11. | 39 | 34 |
| 2013–2014 | 11. | 40 | 34 |
| 2014–2015 | 6. | 53 | 34 |
| 2015–2016 | 8. | 48 | 34 |
| 2016–2017 | 14. | 35 | 34 |
| 2017–2018 | 9. | 41 | 34 |
| 2017–2018 | 13. | 39 | 34 |
Entisiä pelaajia

Joop van der Lee
Foeke Booy
Jerry Cooke
Ben Hendriks
Koko Hoekstra
Mel Holden (1979-?)
G’org’i Hristov
Rinus Israël
Ron Jans
Bert Konterman
Cees van Kooten
Robert Maaskant
Tony McNulty (1984-87)
Fred Patrick
Johnny Rep
Wim Rijsbergen
Marco Roelofsen
Richard Roelofsen
Piet Schrijvers
Jaap Stam
Henk Timmer
Henri van der Vegt
Dean Wilkins (1984-87)
Bert Zuurman
Gregg Berhalter
Jos Hooiveld
Niklas Moisander
Managerit

| Manageri | Vuodesta | Vuoteen | Saavutuksia |
| --- | --- | --- | --- |
| Jan de Roos | 1959 | 1961 |  |
| Herman Spijkerman | 1961 | 1963 |  |
| Cor Sluyk | 1963 | 1965 |  |
| Wim Blokland | 1965 | 1966 |  |
| Jan van Asten | 1966 | 1968 |  |
| Joep Brandes | 1968 | 1969 |  |
| Pim van de Meent | 1969 | 12. joulukuuta 1970 |  |
| Laszlo Zalai | 12. joulukuuta 1970 | 12. huhtikuuta 1973 |  |
| George Kessler | 12. huhtikuuta 1973 | 1974 |  |
| Fiedrich Donenfeld ja Jan Verhaert | 1974 | 1975 |  |
| Hans Alleman | 1975 | 1977 |  |
| Fritz Korbach | 1977 | 1982 | KNVB Cupin toinen Jupiler Leaguen voitto |
| Bas Paauwe (a.i.) | 1982 | 1982 |  |
| Rinus Israël (a.i.) | 1982 | 1982 |  |
| Cor Brom | 15. marraskuuta 1982 | 1984 |  |
| Co Adriaanse | 1984 | 23. tammikuuta 1988 |  |
| Ben Hendriks (a.i.) | 23. tammikuuta 1988 | 1988 |  |
| Theo Laseroms | 1988 | 1989 |  |
| Theo de Jong | 1989 | 1992 |  |
| Ben Hendriks | 1992 | 16. tammikuuta 1995 |  |
| Piet Schrijvers | 16. tammikuuta 1995 | 1996 |  |
| Jan Everse | 1996 | 24. joulukuu 1998 |  |
| Dwight Lodeweges | 1. tammikuuta 1999 | 2001 | Jupiler Leaguen toinen |
| Paul Krabbe | 2001 | 2002 |  |
| Peter Boeve | 2002 | 26. syyskuuta 2003 | Jupiler Leaguen voitto |
| Gerard Nijkamp (a.i.) | 26. syyskuuta 2003 | 8. lokakuuta 2003 |  |
| Hennie Spijkerman | 8. lokakuuta 2003 | 19. tammikuuta 2006 |  |
| Gerard Nijkamp (a.i.) | 19. tammikuuta 2006 | 30. kesäkuuta 2006 |  |
| Jan Everse | 1. heinäkuuta 2006 | 30. lokakuuta 2009 |  |
| Jaap Stam | 30. lokakuuta 2009 | - 1. tammikuuta 2010 |  |
| Art Langeler | 1. tammikuuta 2010 | - 30. kesäkuuta 2013 |  |
| Ron Jans | 1. heinäkuuta 2013 | - 30. kesäkuuta 2017 |  |
| John van ’t Schip | 1. heinäkuuta 2017 | - 19. joulukuuta 2018 |  |
| Jaap Stam | 28. joulukuuta 2018 | - 31. toukokuuta 2019 |  |
Saavutukset

Jupiler League: 2 (1977-78, 2001-02) 
Jupiler League toinen sijoutus: 1 (1999-2000)
KNVB-Cup : 1 (2013-14)
Hopeaa: 3 (1927-28, 1976-77, 2014-15)
KNVB-Cup - voitto 2014
Alankomaiden supercup : 1 (2014)
Tilastoja

Suurin voitto - PEC vastaan De Valk 8-0 (Tweede Divisie, 1956-57
Suurin Jupiler League voitto - FC Zwolle vs. FC Omniworld 7-2 (2006-07)
Suurin Eredivisie voitto - FC Zwolle vs. Roda JC 5-0 (1982-83)
Suurin tappio - Leeuwarden vs. PEC 9-0 (1956-57), Fortuna Sittard vs. PEC 9-0 (1971-72)
Yleisöennätys - PEC vs. Ajax ja PEC vs. Feyenoord, 1982-83, 14,000 katsojaa
Hans Henrik Gripenberg

Hans Henrik Gripenberg
Hans Henrik Gripenberg (14. huhtikuuta 1754 Karhiniemi, Huittinen – 25. lokakuuta 1813 Tukholma) oli Suomen sotaan osallistunut ruotsalainen kenraalimajuri. Hän kuului Gripenbergin aatelissukuun ja hänen vanhempansa olivat everstiluutnantti Odert Johan Gripenberg ja Eva Gustafva Silfversvan. Hän avioitui 1780 Hedvig Lovisa Janssonin kanssa. Heidän poikiaan olivat koulumies Odert Henrik Gripenberg ja senaattori Johan Ulrik Sebastian Gripenberg.
Gripenberg kirjoittautui asepalvelukseen jo kahdeksanvuotiaana. Gripenberg otti osaa Kustaa III:n sotaan majurina Hämeen jalkaväkirykmentissä. Hänet ylennettiin 1789 everstiluutnantiksi ja 1794 everstiksi sekä 1795 Hämeen jalkaväkirykmentin komentajaksi. Hän osallistui Suomen sotaan ja 1808−1809 komensi Tornion seudulla 3 800 sotilaan vahvuista Ruotsin pohjoista armeijaa.
Hänen joukkonsa antautuivat 25. maaliskuuta 1809 Kainuunjoella Ruotsin Länsipohjassa venäläiselle ylipäällikkö Barclay de Tollylle, mistä hän joutui myöhemmin epäillyksi maanpetoksesta kuitenkaan ilman lopullisia oikeudellisia seuraamuksia.
Aiheesta muualla

Veli-Matti Syrjö: Gripenberg, Hans Henrik (1754–1831) Kansallisbiografia-verkkojulkaisu 6.9.2001. Suomalaisen Kirjallisuuden Seura.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Uppslagsverket Finland  Biografiasampo
Toyota Cressida

Viidennen sukupolven Toyota Cressida.
Toyota Cressida oli keskikokoinen luksusluokan henkilöauto, joka tuli myyntiin Japanissa vuonna 1973. Yhdysvalloissa markkinoille Cressida tuli vasta vuonna 1977. Muualla hieman muunneltuja versioita Cressidasta myytiin nimillä Toyota Mark II, Toyota Chaser ja Toyota Cresta. Sitä uudistettiin neljän vuoden välein melko radikaalisti.
Cressida (1973–1977)

Ensimmäisen sukupolven Cressida oli saatavilla vain Japanin markkinoilla, Toyotan malliston huippumallina.
Cressida MX32

Toisen sukupolven Cressida oli ensimmäinen, jota myytiin myös Japanin ulkopuolella. Siitä oli saatavilla sedan-, coupé- ja farmariversiot.
Yhdysvalloissa Cressidaa kutsuttiin nimellä "neliovinen Supra", koska Cressidassa ja Suprassa oli molemmissa sama M-sarjan rivi-6-moottori ja takaveto. Molemmat olivat myös Toyotan malliston huippumalleja.
Suomessa maahantuoja Korpivaara mainosti uutuusmallia ”loisteliaana matka-autona”, joka oli saatavissa sekä sedanina että farmarina, sedan käsivaihteisen rinnalla myös kolmiportaisena automaattina. Erikoisuutena oli taloudelliseen ajotapaan opastava alipainemittari.
Cressidaa oli eri puolilla maailmaa saatavana hyvin erilaisilla moottorivaihtoehdoilla. Näitä olivat ainakin G-sarjan rivi-6, M-sarjan rivi-6, R-sarjan rivi-4 ja L-sarjan dieselmoottorit.
Toyota Cressida tavoitteli voimakkaine kylkiprofiileineen ilmeisesti suositun Buick Regal/Centuryn muotoja, mutta vastaanotto Buickin vaikutuspiirin ulkopuolella jäi hieman viileäksi.kenen mukaan?
Cressida MX63 (1980-1984)

Kolmannen sukupolven Cressidaa oli saatavina vain sedan- ja farmariversioinaselvennä. Ulkoasultaan tämä malli on hyvin kulmikas ja muistuttaa saman ikäisiä Corolloita ja Camryjä.lähde?
Helsingin Sanomien Matti Jansson kuvaili uutta Cressidaa taksiluokan alarajoille sijoittuvaksi isoksi autoksi, jonka takapenkiltä takapyörien sisälokasuojat vievät leveyttä. Lehden koeajaman dieselversion, jonka 2,2 litran moottori oli sama kuin Toyota Crownissa, arveltiin nousevan Suomessa bensiiniversiota suositummaksi. Suuntavakavuutta ja ajotuntuman tukevuutta pidettiin parempana kuin missään Toyotassa aiemmin, mutta melutaso ei ollut parhaasta päästä. Käytön helppouteen ja ajamisen taloudellisuuteen oli panostettu pikemminkin kuin kuljettajan ajokokemukseen.
Moottorivaihtoehdot:
2.2
Cressida MX73

Myös neljännen sukupolven Cressidasta oli vain sedan- ja farmariversiotselvennä.
Cressida MX83

Viimeisen sukupolven Cressidasta oli saatavana vain sedan-versio. Siinä oli entisen 2,8-litraisen moottorin sijaan nyt 3,0-litrainen rivikuutonen ja tehot nousivat 155 hevosvoimasta 190:een.
Viimeisen sukupolven Cressidan seuraajina voitaisiin pitää Lexus LS-sarjan ja Lexus ES -sarjan malleja, joille Cressida toimikin suunnittelun pohjana, näissä Lexuksissa onkin käytetty monia samoja osia kuin MX83 Cressidassa. Toyota-brandilla varustettu seuraaja on kuitenkin Toyota Avalon joka on Cressidasta poiketen etuvetoinen.lähde?
Toyota Cressida MX32
Toyota Cressida MX63
Toyota Cressida MX73
Toyota Cressida MX83
Helsingin Normaalilyseon Turnarit

| Helsingin Normaalilyseon Turnarit |
| --- | --- |
Perustettu:  1878
Paikkakunta:  Helsinki
Lajit:  voimistelu
Helsingin Normaalilyseon Turnarit (aik. Helsingin Alkeisopiston Turnarit) on vuonna 1878 perustettu helsinkiläinen voimisteluseura. Seura on Suomen vanhin suomenkielinen voimistelun ja urheilun yleisseura.
Seuran perustaja on Ivar Wilskman. Seura toimi aluksi nimellä Helsingin Alkeisopiston Turnarit ja seura on tunnettu vuodesta 1887 lähtien nykyisellä nimellään. Kuuluisia seuran urheilijoita ovat muun muassa olympiamitalistit Armas Taipale, Eino Saastamoinen ja Paavo Johansson.
Chittisinghpuran joukkomurha

| Chittisinghpuran joukkomurha |
| --- | --- |
Paikka:  Chittisinghpura, Anantnagin piirikunta,  Jammu ja Kashmir, Intia
Kohde:  sikhit
Ajankohta:  20. maaliskuuta 2000
Iskutyyppi:  ampuminen
Kuolleita:  36
Epäilty/epäillyt:  Lashkar-e-Taiba ?
Tekoväline:  Konetuliaseet
Chittisinghpuran joukkomurha oli väkivaltaisku, jossa ammuttiin 36 sikhiä 20. maaliskuuta 2000 Pohjois-Intiassa Jammu ja Kashmirin osavaltiossa. osallistui 40-50 miestä, jotka automaattiasein varustautuneina pakottivat asukkaita kodeistaan, erottivat miehet naisista ja ampuivat miehet. Intian viranomaisten mukaan ampujilla oli yhteyksiä Pakistaniin. Isku tehtiin samaan aikaan kun Yhdysvaltojen presidentti Bill Clinton oli valtiovierailulla Intiassa.
Kaksi pakistanilaista miestä, Mohd Suhail ja Waseem Ahmed, oli syytettyinä osallisuudesta iskuihin. Heidän sanottiin olevan Lashkar-e-Taiban jäseniä.  Oikeudessa kuullut todistajat kertoivat kylään tulleen 20–30 sotilaspukuista miestä, mutta eivät tunnistaneet oikeussaliin tuotuja syytettyjä. Lopulta miehet vapautettiin todisteiden puuttuessa.
Luettelo jäällä tapahtuneista sotilasoperaatioista

Luettelo jäällä tapahtuneista sotilasoperaatioista ja taisteluista
1242 – Peipsijärven taistelu
1658 – Kaarle X Kustaan marssi Juutinrauman yli Tanskaan, katso Sota Tanskaa vastaan
1809 – Barclay de Tollyn retki Vaasasta Uumajaan
1809 – Bagrationin ja Kulnevin hyökkäys Ahvenanmaalta Ruotsin Grisslehamniin
1918 – Pellingin taistelu Porvoon saaristossa punakaartin ja suojeluskunnan välillä
1940 – Viipurinlahden taistelu 1940
1942 – Suursaaren valtaus
Aiheesta muualla

Attack Over Ice Feared By Finns – Freezing of Gulf May Open Way for Red Thrust